Шматзначная назва спектакля, калі актуальнасць узнікае праз абыгрыванне адраса сайта. Але разгадка і ў харэаграфіі Сяргея Смірнова, дзе танцоўшчыкі ўвасабляюць адзінкі і нулікі, элементы моў праграмавання. Сучаснае грамадства не можа існаваць без інтэрнэту і віртуальнага свету. Але ж і тэатр па сваёй сутнасці з’яўляецца суцэльным віртуальным праектам. Абыгрыванне словазлучэння — праз выраз сіліконавая дурніца — сведчыць пра пастку, у якую трапіла Нора: дасведчаная і інтэлектуальна развітая дзяўчына, яна з цяжкасцю арыентуецца ў рэальным жыцці.